|  |  |
| --- | --- |
|  |  *See artikkel on Tallinna asumist; sealsamas asunud endine küla kohta vaata Priisle küla* |

---

**Priisle** on asum Tallinnas Lasnamäe linnaosas. Priisle asum piirneb Väo, Seli, Mustakivi, Kuristiku, Kose ja Iru asumi ning Jõelähtme vallaga. Asumi pindala on 1,85 km².

Priisle asumi nimi pärineb Priisle külalt, mis on saanud nime omakorda Priisle talult. Talu on saanud nime arvatavasti isikunime järgi. Nõukogude ajal tunti asumit Lasnamäe VI mikrorajoonina.

Asumi territooriumi läbib Pirita jõgi, mida ümbritseb Pirita jõeoru maastikukaitseala. Sellesse piirkonda jääb mitu ametlikku lõkkekohta.

Ajalugu
-------

Praeguse Priisle asumi territooriumil asus kunagi Iru linnus.

Kõige vanemad inimtegevuse jäljed sellest piirkonnast pärinevad III aastatuhande teisest poolest eKr. Arheoloogiliste väljakaevamiste käigus on Priisle kandist leitud umbes 400 nöörkeraamika kultuurile iseloomulikku savinõukildu ning 7 tulekivist kõõvitsat.

Nooremal pronksiajal (10.–7. sajand eKr) kasvas tootlikkus ja tekkis vajadus aineliste väärtuste ülejäägi hoiustamiseks. Selleks tuli rajada kindlustatud asulaid (linnuseid), mille ehitamiseks ühinesid mitmed külad ning hilisemal ajal ka kihelkonnad. Sellest ajastust on leitud teraviljade järgi, millest umbes poole moodustasid odraterad.

Varasemal rauaajal (6. sajandist eKr kuni 1. sajandini pKr) inimasustus suurenes. Selles piirkonnas oli rohkelt järve- ja soomaagi lademeid, mida kasutati raua tootmiseks. Väljakaevamistel on leitud aastatest 600–300 eKr pärinevaid kivikirstkalmeid.

Iru linnus toimis kohaliku keskusena ning seda tugevdati korduvalt. 9. sajandil toimusid suuremad taastamistööd, mille käigus suurendati linnust umbes 4000 m². Kihelkondade ühinemine ja muutused territoriaalüksuste vahelistes suhetes tõid kaasa aga selle, et kui Iru linnus hävis 11. sajandil tulekahju käigus, siis enam seda ei taastatud. Võimalik, et Iru linnus oli elanud ära oma aja kohaliku keskusena, sest uueks keskuseks sai Lindanise linnus.

Priisle asumi teine oluline rajatis oli Väo linnamõis, mis asus praeguse Läänemere tee lähedal. Tallinna linn omandas 1402. aastal Väo küla ning otsustas rajada sinna linnamõisa. Kuni 17. sajandini juhtisid mõisa rae poolt palgatud valitsejad, hiljem hakati linnamõisa ka välja rentima. Selle majandiga ühendati 1692. aastal ka Iru küla.

6. Lasnamäe mikrorajoon ehitati aastatel 1986–1987, suurem hoonestamine toimus 1980. aastate teisel poolel, mil sinna ehitati palju üheksakorruselisi paneelmaju.

Elanikkond
----------

| Aasta | Arvestuslik rahvaarv |
| --- | --- |
| 2017 | 11 007 |
| 2016 | 11 044 |
| 2015 | 11 031 |
| 2014 | 10 949 |
| 2013 | 10 810 |
| 2012 | 10 783 |
| 2011 | 10 679 |

2016. aastal moodustasid 0–17-aastased asumi elanikkonnast 12–17%, üle 68aastased aga 10–19%.

Olulisemad objektid
-------------------

* Läänemere tee 31 – Tallinna Linnamäe Vene Lütseum
* Läänemere tee 46 – Kuristiku lasteaed
* Läänemere tee 56 – Tallinna Läänemere lasteaed
* Läänemere tee 72a – tehas Amphenol ConneXus
* Linnamäe tee 57 – supermarket Maxima XXX;
* Linnamäe tee 95 – kaubanduskeskus Linnamäe Peremarket
	+ kauplus Prisma
* Priisle tee 10 – Priisle Äripark
* Hooldekodu tee 2 – Iru Hooldekodu

Haridus ja kultuur
------------------

Priisles tegutses Tallinna Merekalda Kool, kuid 2017. aasta sügisel liideti see kool Tallinna Kuristiku Gümnaasiumiga. Tallinna Merekalda Kooli hoonesse kolis Vana-Kalamaja Täiskasvanute Gümnaasiumi ja Tallinna Linnamäe Vene Lütseumi liitmisel tekkinud kool.

Priisle asumi tänavad
---------------------

Priisles asuv Hoolekodu tee on saanud nime 1927. aastal rajatud Iru hooldekodu järgi, mis tegutseb tänapäevalgi. Linnamäe tee on saanud nime kunagise Iru linnuse järgi. Asumis on veel Linnuse tee, Läänemere tee, Narva maantee, Priisle tee, Rahu tee, Ussimäe tee ja Aegna puiestee.

Galerii
-------

* Priisle 1936. aasta Tallinna ümbruse kaardilPriisle 1936. aasta Tallinna ümbruse kaardil
* Priisle 2011. aastalPriisle 2011. aastal
* Priisle 2021. aastalPriisle 2021. aastal
* Läänemere tee II - panoramioLäänemere tee II - panoramio
* Priisle turg - panoramioPriisle turg - panoramio
* Iru jõekiviIru jõekivi

|  |  |
| --- | --- |
|  | Pildid, videod ja helifailid Commonsis: **Priisle** |

Viited
------

1. 1 2 3 4  Tallinn arvudes 2017, Tallinna Linnavalitsus, Tallinn 2017
2. 1 2 3 4 5 6 7 8 9  Tallinna Linnaplaneerimise Amet, Robert Nero, Leho Lõhmus (2013). *Tallinna asumid ja ametlikud kohanimed*. Tallinn.`{{raamatuviide}}`: CS1 hooldus: mitu nime: autorite loend (link)
3. ↑  Tallinn arvudes 2011, Tallinna Linnavalitsus, Tallinn 2011
4. ↑  Tallinn arvudes 2012, Tallinna Linnavalitsus, Tallinn 2012
5. ↑  Tallinn arvudes 2016, Tallinna Linnavalitsus, Tallinn 2016
6. ↑  Merike Teder (05.07.2016). "Vanemad on Lasnamäe eestikeelse kooli ootamatust sulgemisest nördinud". *Postimees*. Vaadatud 20.07.2017.

Tallinna väike vapp
Tallinna linnaosad ja asumid

**Linnaosad:**  Haabersti linnaosa **·**  Kesklinna linnaosa **·**  Kristiine linnaosa **·**  Lasnamäe linnaosa **·**  Mustamäe linnaosa **·**  Nõmme linnaosa **·**  Pirita linnaosa **·**  Põhja-Tallinna linnaosa
**Asumid (allasumid):** Aegna **·**  Astangu **·**  Haabersti **·**  Hiiu **·**  Iru **·**  Juhkentali **·**  Järve **·**  Kadaka **·**  Kadriorg **·**  Kakumäe **·**  Kalamaja **·**  Karjamaa (Hundipea) **·**  Kassisaba **·**  Katleri **·**  Keldrimäe **·**  Kelmiküla **·**  Kitseküla **·**  Kivimäe **·**  Kloostrimetsa **·**  Kompassi **·**  Kopli **·**  Kose (Kose-Kallaste **·**  Lükati **·**  Varsaallika) **·**  Kuristiku **·**  Kurepõllu **·**  Laiaküla **·**  Lepiku **·**  Laagna **·**  Laagri **·**  Liiva **·**  Lilleküla (Lille **·**  Mooni **·**  Linnu **·**  Marja) **·**  Loopealse **·**  Luite **·**  Maakri **·**  Maarjamäe **·**  Merimetsa **·**  Merivälja **·**  Mustakivi **·**  Mustamäe **·**  Mustjõe **·**  Mõigu **·**  Mäeküla **·**  Mähe (Kaasiku **·**  Mähe aedlinn) **·**  Männiku **·**  Nõmme **·**  Pae **·**  Paevälja (Paekalda) **·**  Paljassaare **·**  Pelgulinn **·**  Pelguranna **·**  Pirita **·**  Pääsküla (Vana-Pääsküla) **·**  Priisle **·**  Pikaliiva (Vikimõisa) **·**  Raua **·**  Raudalu **·**  Rahumäe **·**  Rocca al Mare **·**  Sadama **·**  Seli **·**  Siili **·**  Sibulaküla **·**  Sõjamäe (Sõstramäe) **·**  Sikupilli **·**  Sitsi **·**  Sääse **·**  Südalinn **·**  Tatari **·**  Tondi **·**  Tiskre **·**  Tõnismäe **·**  Torupilli **·**  Tondiraba **·**  Uuslinn **·**  Uus Maailm **·**  Vismeistri **·**  Vanalinn (All-linn **·**  Toompea) **·**  Vana-Mustamäe **·**  Veerenni **·**  Veskimetsa **·**  Väike-Õismäe **·**  Väo **·**  Õismäe **·**  Ülemistejärve **·**  Ülemiste